Liigun mööda seina paremale ja üles kuni näen taas 1,5 meetri kaugusel seda arvatavat pragu. Kasutan konkse (hooking) ning ühel hetkel jõuangi kätt lõpuni välja sirutades näpud prao taha ajama. Tõmban enda keha mööda siledat kaljut edasi kuni ulatun ka teise käega praoni ning seejärel saan juba upitada ennast kõrgemale, et jalad kui kõige toekam ronimisevahend leiaksid endale stabiilse punkti.